Anna Vila: "M'hauria agradat tenir a Catalunya una vida com a ballarina professional"

Mon, 03 Apr 2023 16:30:00 +0000

Conversem amb Anna Vila, ballarina i cocreadora i codirectora de la companyia de dansa La Dansívora, juntament amb Aina Gargallo, que ha convertit el seu llibre "Somni sota la finestra" en un espectacle de dansa familiar. Graduada com a ballarina professional a l'English National Ballet School el 2007, durant deu anys va ballar en diferents companyies alemanyes de Dansa Clàssica i Neoclàssica com l'Òpera de Leipzig, on va interpretar rols com Giselle o Clara al "Trencanous" i "Anne Frank". En paral·lel, també ha treballat com a mestra de ballet i com a repetidora coreogràfica de la companyia de Halberstadt durant cinc anys, tenint també l'oportunitat de crear alguna peça pròpia ("Giselle", "Weg zu Freiheit" o "Ich schweige nicht"). Des del 2018 que viu a Catalunya i es dedica a la docència de dansa clàssica.