Descobrim un dels ballarins catalans que viuen a fora: Pau Pujol

Thu, 14 Jul 2022 16:25:00 +0000

Aquest ballarí nascut a Blanes viu molt lluny de casa. Forma part del Philadelphia Ballet, que dirigeix el reconegut exballarí espanyol de l'American Ballet Ángel Corella. Pau Pujol va començar els seus estudis a l'escola de dansa Esclat abans de completar la seva formació professional a la Corella Dance Academy. També va rebre diferents premis en concursos com el Youth American Gran Prix, una de les competicions de ballet més importants del món. Actualment és semisolista del Philadelphia Ballet sota la direcció d'Ángel Corella, on durant 4 temporades ha pogut ballar peces de coreògrafs cèlebres com Petipà, Balanchine, Robbins, MacMillan, Nunes i Ducker. Hem parlat amb ell per conèixer-lo de prop.