El PAR en Dansa estrenarà la producció "Dancing Vivaldi" i la portarà de gira arreu de Catalunya

Thu, 16 Sep 2021 16:25:00 +0000

El Programa d'Alt Rendiment per a joves ballarins professionals de la Factoria Cultural de Terrassa, PAR en Dansa, en la seva segona temporada, està preparant un espectacle que girarà per teatres catalans. El 6 i 7 de novembre estrenarà la producció "Dancing Vivaldi" a Terrassa, i com a novetat, farà gira en col·laboració amb la Llotja de Lleida, L'Atlàntida de Vic, el Kursaal de Manresa, el Teatre-Auditori de Sant Cugat i Els Costals de Castellbisbal. N'hem parlat amb Adrià Fornés, director de la Factoria Cultural de Terrassa i la ballarina del PAR en Dansa Lucia Galan, de 19 anys.