Descobrim els 4 projectes guanyadors de les ajudes Carretera i Dansa 2023

Thu, 16 Feb 2023 17:25:00 +0000

L'Associació de Professionals de la Dansa de Catalunya ha atorgat les 4 ajudes de la cinquena edició de Carretera i Dansa. Són ajudes a projectes de dansa aplicada, una iniciativa que té per objectiu impulsar projectes que es desenvolupin a municipis d'arreu de Catalunya i que utilitzin la dansa com a mitjà d'intervenció comunitària, educativa o de salut. Les propostes seleccionades, que la comissió formada per Maria Ferrer, Laura Alcalà, Arantza López i Vivianne Calvitti ha escollit d'entre els 15 projectes rebuts, són: CAFÈ MULLER, d'Azucena Moya amb la col·laboració d'AGITART; CADIRES A LA FRESCA, de Cristina Martí Ninot; CON TACTO, de Julie Tartaglia; i APROXIMACIÓ AL LLENGUATGE DE LA DANSA, EXPERIÈNCIA I CREACIÓ: PER A PERSONES AMB DIVERSITAT VISUAL, de Magdalena Garzon i Torrandell, amb qui hem parlat, com també amb Xevi Dorca, president de l'Associació de Professionals de la Dansa de Catalunya.