Sol Picó: "M'agrada treballar amb música en directe, perquè, per mi, és molt important"

Thu, 12 Jan 2023 17:25:00 +0000

Aquesta tarda hem conversat amb la ballarina i coreògrafa Sol Picó, que també és la fundadora de la companyia de dansa contemporània que duu el seu nom, que va crear el 1993 i que des del 1994 dirigeix al costat de la gestora Pia Mazuela. Graduada en dansa espanyola i clàssica pel Conservatori Òscar Esplà (Alacant), Sol Picó ràpidament va aconseguir arribar a fusionar la formació en clàssic i espanyol amb els itineraris de la dansa contemporània, les bases folklòriques, la cultura popular i la personalitat del seu poble. Així doncs, ha fet del flamenc amb puntes el plat especial de la casa, sempre servit amb dosis d'inconformisme punk i molt d'humor. Arrelada a Barcelona des del 1988, Picó agermana elements que podrien semblar irreconciliables, com el femení i el masculí, sabatilles de puntes i "zapateado", escenografia d'estètica pobra i armadures gegants, i aconsegueix traspassar el nivell de les aparences i articular una dimensió poètica amb elements de procedències molt diverses.